
Mormonerne  er  bedre  end 
deres  Rygte 

af   Hakon   Mielche. 


Siden  Mormonismen  saa  Dagens  Lys  i  1830,  har  den  væ- 
ret Genstand  for  utallige  Angreb  i  Presse,  Bøger  og  Tids- 
skrifter. Saa  godt  som  alt,  hvad  der  skreves,  var  gennem- 
syret af  Hadets  og  Bitterhedens  Aand,  og  derfor  som  oftest 
fuld  af  Fordrejelser  af  Sandheden,  eller  i  værste  Fald  be- 
vidst Løgn.  —  Der  er  i  de  senere  Aar  foregaaet  en  For- 
skydning til  det  bedre;  mange  Forfattere,  Skribenter,  Jour- 
nalister, Videnskabsmænd  og  Politikere  har  haft  Mod  nok 
til  at  skrive  Sandheden  om  Mormonerne  —  ikke  ved  at 
gøre  dem  til  Engle,  men  ved  at  beskrive  dem,  som  de  er: 
et  gudfrygtigt  og  lovlydigt  Folk,  der  efter  al  Evne  stræber 
at  virkeliggøre  deres  Idealer,  ofte  gennem  personlige  Ofre. 
Vi  skylder  Forfatteren  af  denne  Artikel,  Forfatteren  og 
Journalisten  Hakon  Mielche  megen  Tak  for  den  fordoms- 
frie og  intelligente  Maade,  han  har  behandlet  Problemet 
paa.  Artiklen  er  et  Uddrag  af  Hcrr  Mielche  s  Skildring  i  det 
udbredte  Blad  »Jyllandsposten«  for  den  20.  Oktober  1938. 


En  stadig  mere  og  mere  monoton  Række  af  ensartede 
Byer  passerer  forbi  os;  vi  kører  fra  Oregon  ind  i  Idaho, 
følger  Floddalene,  som  oftest  i  Selskab  med  en  enkelt- 
sporet Jernbane,  der  ogsaa  har  fundet  ud  af,  at  selv  om 
Vejen  slynger  sig,  saa  kommer  den  dog  hurtigere  frem 
langs  Floderne  end  oppe  over  Bjergene.  Huntington 
Payette  —  Boise,  Mountain  Home  —  Hagerman  —  Twin 
Falls  —  Burley  og  Strevell  —  fattigere  og  fattigere  synes 
Omgivelserne  os  at  blive,  til  sidst  hører  baade  Byer  og  Flo- 
der op,  og  Vejen  er  det  eneste,  der  faar  os  til  at  bevare 
Troen  paa,  at  der  et  Sted  forude  ligger  frodigere  og  lysere 
Egne.  Terrænet  stiger,  Vejen  snor  sig,  nu  synes  selv  de 
svageste  Spor  af  organisk  Liv  at  høre  op. 

Kanaans  Land  for  Mormonerne. 

Og  saa  —  netop  som  man  passerer  endnu  et  Pas  over 
en  Bjergryg  og  sløvt  belaver  sig  paa  at  have  endnu  en 
ensformig  Højslette  eller  nogle  buskbevoksede  nøgne  Klip- 
pevægge foran  sig,  er  det,  at  Underet  sker. 

Foden  slipper  uvilkaarligt  sit  faste  Tryk  paa  Speederen, 

man  læner  sig  en  Smule -bagover  --  og  føler  sig  saa  plud- 
selig som  Cent  rum  slig  ur  i  den  gamle  Legende  om  Friste- 
ren, der  tog  Menneskesønnen  op  paa  et  højt  Bjerg  og  til- 
bød ham  Alverdens  Herligheder,  hvis  han  vilde  høje  Knæ. 

Langt  ud  mod  Horisonten  breder  det  dejligste,  brede 
Dalstrøg  sig  ud  som  et  friskt  grønt  Tæppe,  gennemvævet 
med  et  Mønster  af  blinkende  Vandløb  og  smaa,  hyggelige 
Byer  i  en  Ramme  af  skyggende  Træer.  Lyse  Landeveje 
forbinder  de  stadig  varierende  Motiver,  Skorstene  ryger, 
Kvæghjorder  græsser  paa  Sletlen,  og  Biler  synger  deres 
velhavende  Sang  op  mod  de  Rækker  af  dejlige,  hvidkap- 
pede  Bjerge,  der  ligger  ude  i  Horisonten  og  skærmer  Da- 
len, dens  Dyr  og  Mennesker  mod  kolde  Storme. 

Oppe  over  Tinderne  hænger  sorte  Uvejrsskyer,  en  Sne- 
byges spidse  Pile  komme  farende  hen  over  os  og  skjuler 
for  et  Øjeblik  Eventyrbilledet  forude  --  men  da  Bygen  er 
borte,  ligger  Dalen  som  før  -  -  smilende  i  Solstrejf,  spin- 
dende af  Velvære. 


Utahs  frodige  Dal  -  med  Salt  Lake  City  som  et  fedt  og 
vitaminrigt  Smørhul  i  Midten  -  -  var  Scenen  for  en  af  de 
mest  bevægede  Epoker  i  Erobringstogtet  mod  Vest. 

Da  de  første  Mormoner  havde  kæmpet  sig  frem  over 
Rocky  Mountains  efter  utallige,  overmenneskelige  Lidelser 
og  Kampe  mod  Naturen  og  de  vilde  Indianere,  og  for  før- 
ste Gang  saa  ud  over  Utahs  Dal,  saa  de  ingen  djævelsk 
Fristelse  udbredt  for  sig.  Der  stod  ingen  Frister  ved  deres 
Side  --  tværtimod  tog  de  mod  Dalen  som  en  Guds  Gave  til 
en  udvalgt  Flok  af  Troende,  de  faldt  paa  Knæ  og  takkede 
den  himmelske  Hersker,  som  havde  ført  dem  ind  i  sit  jor- 
diske Paradis  efter  først  at  have  prøvet  dem,  næsten  over 
Evne,  i  Præriens,  Ørkenens  og  de  vildsomme  Bjergkæders 
Skærsild. 

Men  for  helt  at  forstaa  denne  Dals  Betydning  i  det  mo- 
derne Amerikas  Historie,  niaa  vi  grave  helt  ned  til  det 
mærkelige  Fundament,  hvorpaa  denne  Velstand  er  bygget 
op.  For  at  forstaa  noget  saa  prosaisk  som  selve  Saltsø  Sta- 
dens Byplan  maa  vi  ned  til  Aaret  1846,  da  et  Tog  af  vest- 
gaaende  Kolonister,  helt  forskellig  fra  alle  andre  Karava- 
ner, satte  sig  i  Bevægelse  ind  gennem  det  amerikanske 
Fastland. 

Brigham.  Young  tager  Styret. 

Det  var  gaaet,  som  det  altid  gaar  med  en  lille,  fanatisk 
Skare  under  Forfølgelser,  Mishandlinger  og  Lidelser  — 
fra  at  være  en   lidt  hysterisk,  overspændt   Sekt  var  man 

blevet  en  fast  sammentømret  Masse,  et  lille  Fort  i  et  ondt 
Samfund. 

Og  efter  Joseph  og  Hyrum  Smiths  Mord  havde  en  Mand 
af  en  anden  Støbning  taget  Tøjlerne.  Det  var  Brigham 
Young.  En  myndig  Mand  uden  Smithernes  sværmeriske 
Højspænding,  en  Kolonisator  og  Pioner  af  Guds  Naade, 
med  begge  Ben  solidt  plantet  paa  Jorden  under  Beligionens 
Kappe  af  Mystik. 

Nu  blev  Brigham  Youngs  Navn  ved  en  Tilfældighed  kæ- 


Salt  Lake  Tempel, 

det  sammen  med  Mormonernes,  og  da  Størsteparten  af 
Verden  kun  kender  Mormonernes  Religion  i  Forbindelse 
med  det  ulyksalige  Flerkoneri,  som  kun  blev  en  kort  og  i 
Realiteten  betydningsløs  Epoke  i  den  nye  Sekts  Historie, 
har  han  faaet  et  odiøst  Skær  over  sig.  Og  det  er  ufortjent. 

Under  andre  Forhold  i  en  mere  verdslig  Ramme,  vilde 
han  være  blevet  en  Amerikas  Clive  eller  Cecil  Rhodes,  en 
Organisator  af  fornemste  Klasse. 

Det  er  hele  Verdens  stædige  Vedhængen  ved  gamle 
Dogmer  og  Overleveringer,  der  i  Forsvar  for  deres  egen 
Overbevisning    har    hængt    Mormonernes    Tro    op    paa    en 

Lygtepæl  med  en  Narrehue  paa  Hovedet  —  i  samme  Aand, 
hvormed  de  myrdede  Sektens  første  Talsmænd. 

Men  Mormonerne  vendte  Bigotteriet  og  Sna^versynet 
Ryggen,  læssede  deres  fattige  Ejendele  paa  en  Oksekærre 
og  satte  sig  i  Bevægelse  bort  fra  Østens  Stater.  Under  Sal- 
mesang og  Bøn  kæmpede  de  mod  alle  de  Tusinde  Vanske- 
ligheder, der  taarnede  sig  op  for  dem,  døde  som  Helte  i 
Kampen  mod  Indianerne  og  Bjergegnenes  Kulde,  styrtede 
om  af  Udmattelse  og  Tørst  —  men  Toget  gik  videre,  læn- 
gere og  lamgere  ud  i  de  øde  Egne. 

Et  Paradis  ved  Hjælp  af  kunstig  Vanding. 

Og  saa  naaede  Brigham  Young  og  hans  Flok  da  endelig 
den  24.  Juli  1847,  frem  over  Rocky  Mountains  og  saa  for 
første  Gang  ud  over  Saltsøsletten  i  Utah. 

De  saa,  at  Jorden  var  rig  og  velegnet  til  Agerbrug,  naar 
den  bare  fik  Vand  —  de  besluttede  at  spænde  Okserne 
fra  og  bygge  et  Tempel  til  Herrens  Ære  ved  Foden  af  de 
skærmende  Bjerge  --  Mormons  Sønner  og  Døtre  var  kom- 
met til  Kanaans  Land. 

Kort  Tid  efter  havde  Brigham  Young  og  hans  Hjælpere 
bygget  Dæmninger  tværs  over  hver  Flod  i  Dalen,  man  hav- 
de gravet  Kanaler  ud  til  alle  Sider,  og  Ploven  gled  gennem 
fed  og  frugtbar  Jord,  som  før  Overrislingens  Tid  havde 
vårret  saa  solbagt  og  haard,  at  Plovjernet  knækkede  i  den. 

Amerikas  første  kunstige  Vandingsanlæg  var  blevet  ta- 
get i  Brug  —  det  skulde  senere  faa  Tusinde  Efterligninger 
lige  op  til  vore  Dage,  hvor  moderne  Ingeniører  har  skabt 
Underværker  i  tørre  Dale  ved  Konstruktionen  af  Boulder, 
Grand  Coulee  og  Bonneville  Dæmningerne. 

Endelig  havde  man  Fred.  Markerne  stod  grønne,  den 
første  Afgrøde  kom  i  Hus,  der  blev  saaet  paany,  Koloniens 
første  By  var  skudt  op,  planlagt  og  udstykket  af  Brigham 
Young. 

Young  forstod  sig  paa  By  plan-Problemer. 

Amerika  har  to  Typer  af  Byer.  Salt  Lake  City  er  den  ene 
Slags  —  og  den  anden  er  alle  de  andre. 

Saltsø-Staden  er  grundlagt  af  en  lille  Flok,  for  hvem 
Guds  Bud  om  Fordragelighed  og  Næstekærlighed  var 
Grundloven.  De  andre  er  grundlagt  af  Jordspekulanter. 
Saltsø-iStaden  har  Gader,  som  i  Dag  synes  vidunderligt 
brede,  luftige  og  smukke  —  i  de  andre  Byer  har  Grund- 
spekulanterne ustandseligt  skaaret  af  Gadearealerne,  ind- 
til Færdselsaarerne  er  blevet  sydende,  smalle  Kløfter  mel- 
lem Husmurene,  hvor  Trafikken  klumper  sig  sammen  i 
livsfarligt  Kaos. 

Uanset  hvordan  man  betragter  Mormonerne,  —  naar 
man  staar  paa  Gaden  i  deres  By,  maa  man  beundre  det 
Storsyn,  den  uselviske  Forudseenhed,  hvormed  man  for 
snart  Hundrede  Aar  siden  har  planlagt  en  Storby,  saa  dens 
Gader  er  blevet  rigeligt  rummelige  til  det  tyvende  Aarhun- 
dredes  Trafik. 

Den  geniale  Organisator,  Brigham  Young,  delte  Byens 
Areal  i  Lodder  paa  8  Tønder  Land,  hver  Lod  blev  delt  i 
otte  Stykker,  og  hver  Familie  fik  sin  Del,  hvor  et  Hus 
kunde  opføres  som  Led  i  det  store,  idealt-kommunistiske 
Samfund,  der  nu  skulde  til  at  opleve  en  Blomstringstid  i 
Fred  og  Ro. 

Det  lille,  afsondrede  Samfund  syntes  i  alle  Maader  at 
have  haft  Chancer  for  at  skabe  en  lykkelig,  idealistisk 
Oase  i  de  Dages  Amerika,  men  to  Ting  spændte  Ben  for 
en  rolig  Udvikling. 

Den  ene  var  den  ulyksalige  »Aabenbaring«  om  Flerkone- 
riets Indførelse. 

Det  var  den,  der  traadte  al  hidtil  anerkendt  Sømmelig- 
hedsfølelse mellem  hvide  Folkeslag  over  Tæerne  paa  en 
saa  alvorlig  Maade,  at  alle  Mormonernes  virkelig  gode  Si- 
der blev  skubbet  i  Baggrunden.  Her  var  et  oplagt  Emne 
for  Modstanderne  at  behandle.  Tilfældet  kunde  rives  ud 
af  sin  Sammenhæng  med  Mormonernes  øvrige  Moralbegre- 
ber og  forstørres  op  til  Sensationsformat  for  en  forarget 
Verdens  Øjne. 

Og  derved  opstod  det  odiøse  Skær,  som  Mormonismen 
iøvrigt  ganske  ufortjent  har  faaet  klæbet  til  sig,  og  som 
hviler  over  Sekten  endnu  til  Trods  for,  at  Flerkoneriet 
allerede  i  1904  blev  ophævet  af  Kirken  selv,  og  det  nu  er 
en  lige  saa  stor  Forbrydelse  at  have  to  lovformelige  Koner 
i  Utah,  som  det  er  det  i  hele  Resten  af  U.S.A. 

Til  Gengæld  er  det  uofficielle  Bigami,  som  af  og  til  vol- 
der stort  Postyr  i  Domstolene  og  i  Skilsmissebyen  Reno, 
adskilligt  mere  udbredt  udenfor  Utah  end  indenfor  Statens 
Grænser.  Men  det  synes  mærkeligt  nok  ikke  at  volde  nær 
saa  stort  Postyr  som  det  Bigami,  Mormonerne  dyrkede  i 
Dagens  fulde  Lys. 

Mange  danske  Navne  i  Telefonbogen. 

Som  et  Minde  om  de  Tusinder  af  Skandinavere,  der  lod 
sig  drage  over  Atlanterhavet  og  Prærien  i  Tillid  til  Mor- 
monmissionærernes Ord,  findes  der  den  Dag  i  Dag  flere 
Hansen'er  end  Smith'er  i  Saltsø-^Stadens  Telefonbog 
men  selv  om  ogsaa  Olsen,  Jensen,  Madsen,  Iversen  og  Lar- 
sen er  rigt  repræsenteret,  er  der  dog  ingen  af  Navnenes 
Bærere,  der  taler  det  gamle  Lands  Sprog. 

Først  blev  de  opslugt  af  Mormonernes  Brodersamfund, 
saa  af  Amerika,  men  hos  dem  alle  sidder  der  en  Smule 
Stolthed  tilbage  over  at  være  »derovre  fra«  og  over  det 
Stof,  deres  Forfædre  var  skabt  af,  det,  der  gjorde  det  mu- 
ligt, at  de  naaede  frem  til  den  blomstrende  Dal  paa  Trods 
af  de  na^sten  uovervindelige  Vanskeligheder,  som  Naturen 
og  vilde  Stammer  lagde  i  Vejen  for  dem. 

Fortadlingen  om  Mormonernes  Kampe  og  deres  endelige 
Sejre  er  et  Epos. 

Og  det  er  Synd,  at  letkøbte  Vittigheder  om  en  uvæsent- 
lig Periode  i  deres  Historie  har  fæstnet  et  Skær  af  Vittig- 
hedsblad over  dem. 

Der  har  været  skabede  Faar  i  deres  Flok  -  -  og  som  det 
saa  ubarmhjertigt  ofte  gaar,  er  det  de  sorte  Faar,  der  har 
skabt  hele  den  øvrige  Hjords  Renommé. 

Byen  og  Dalen  og  den  lette,  fine  Aand,  der  hviler  over 
deres  Indbyggeres  daglige  Liv  og  Gadebilledet,  giver  i  hvert 
Fald  Mormonerne  fuld  Oprejsning  for  alle  dumme  Sladder- 
historier og  platte  Vittigheder. 


Renhed  og  Kyskhed 

af  Præsident  J.   Reuben   Clark,  jr. 

Jeg  vil  gerne  have  Lov  til  at  sige  nogle  faa  Ord  til  Kir- 
kens Forældre,  til  Lærerne  og  til  Ungdommen  om  en  Sag, 
der  synes  mig  at  være  af  den  mest  vidtrækkende  Betyd- 
ning. 

Paa  Sinai  blev  der  givet  Moses  alle  Tiders  Lov:  »Du  maa 
ikke  bedrive  Hor.«  Mesteren,  Jesus  Kristus,  brugte  sit  mest 
rammende  og  bidende  Udtryk  i  Sætningen  »en  vanartet  og 
horagtig  Slægt.«  Herren  har  altid  opregnet  Hor  og  Utugt 
som  meget  store  Synder. 

Kirken  har  fra  Begyndelsen  krævet  af  dens  Ungdom, 
mandlig  og  kvindelig,  blot  een  Standard,  absolut  Afholden- 
hed, indtil  lovligt  indgaaet  Ægteskab  har  legaliseret  og 
helliget  seksuele  Forbindelser.  I  dette  Forhold  er  der  ingen 
Undtagelse.  Mennesket  er  en  biologisk  Enhed,  en  Skabning, 
men  det  er  mere  end  det,  det  er  Sædet  for  en  udødelig 
Aand.  Den  Aand  kan  besudles  af  Kødet,  og  denne  Besud- 
ling  vil  fremkomme,  naar  Kyskhedens  Love  overtrædes. 

Selve  vor  Civilisation  er  baseret  paa  Renhed  og  Kyskhed, 
Ægteskabets  Hellighed  og  Hjemmets  Gudsfrygt.  Træd  disse 
under  Fode,  og  det  kristne  Menneske  bliver  et  Dyr. 

For  Sidste  Dages  Hellige  fortsætter  Familie  forbindelsen 

gennem  al  Evighed.  Det  er  det  mest  ophøjede  og  helligste 
menneskelige  Slægtskab,  vi  kender.  For  den  rene  unge 
Mande  og  unge  Kvinde,  som  paabegynder  Opbygningen  af 
et  Hjem,  er  der  en  Fortrøstning,  Tillidsfuldhed,  en  uud- 
sigelig Glæde,  en  guddommelig  Harmoni,  som  intet  andet 
rent  menneskeligt  Forehavende  kan  bringe.  Den  retmæs- 
sige Adkomst  til  en  saadan  Begyndelse  i  Livet  er  et  Liv  i 
Retfærdighed,  der  rækker  op  mod  det  evige  Liv. 

For  de  urene,  der  gifter  sig,  er  der  enten  et  Liv  i  Mis- 
tillid, Mangel  paa  Tillidsfuldhed,  Ulykke,  som  fører  til 
Skilsmisse,  eller  et  Liv  i  tilfældige  seksuelle  Forhold,  som 
ender  i  Elendighed,  Sygdom  og  Skam.  Udsvævelser  resul- 
terede aldrig  i  noget  godt. 

Renhed  er  af  fundamental  Betydning  for  vort  Liv  og  for 
vor  Civilisation.  Hvis  den  menneskelige  Race  bliver  uren, 
vil  den  gaa  sin  Undergang  i  Møde.  Umoral  har  altid  været 
Aarsag  til  Fortidens  mægtige  Nationers  Undergang.  Den 
vil  ogsaa  ødelægge  de  mægtige  Nationer  af  i  Dag. 

Hver  eneste  af  os,  der  instruerer  vor  Ungdom  i  hvilken 
Plads  eller  Stilling  og  i  hvilken  Egenskab  det  end  maatte 
være,  maa  lære  de  unge  af  i  Dag  at  afholde  sig  fra  Uren- 
hed. Vi  maa  omgive  vore  Lærdomme  med  passende  For- 
behold og  Beskedenhed.  Vi  maa  nærme  os  Ungdommen  og 
belære  den  om,  at  de  er  Guds  Børn,  at  deres  Aand  vil  leve 
for  evigt,  og  fortælle  dem  tydeligt  og  klart,  at  Guds  Love, 
og  for  den  Sags  Skyld  ogsaa  de  menneskelige,  kræver,  at 
de  lever  et  rent  Liv.  Hvis  vi  lærer  andet  end  dette,  vil  vi 
ødelægge  vor  Ungdom  og  bringe  os  selv  under  en  Fordøm- 
melse, der  er  for  stor  til  at  blive  udgrundet  af  den  menne- 
skelige Hjerne. 

I  det,  jeg  har  sagt,  indbefatter  jeg  alle  os  Forældre. 
Hvordan  kan  vi  Forældre  møde  vor  Skaber,  der  som  vi 
ikke  har  gjort  vor  Pligt  i  disse  Sager?  Og  lad  os  ikke 
begaa  den  Fejl  —  nogen  af  os  —  at  formene,  at  vore  Børn 
ikke  er  indenfor  Fristelsens  Rækkevidde  og  ikke  kan  falde. 
Det  er  en  Vildfarelse  og  en  Snare,  der  vil  føre  os  til  Af- 
grundens Rand.  Lad  hver  Fader  og  hver  Moder,  hver  Bro- 
der og  hver  Søster  staa  Vagt  Dag  og  Nat,  at  deres  kære 
ikke  gribes  og  føres  bort  af  sanseligt  Begær. 

I  unge,  maa  jeg  direkte  og  indstændigt  bede  jer  om  at 
være  rene  og  kyske.  Tro  mig,  naar  jeg  siger,  at  Renhed  er 
mere  værd  end  Livet  selv.  Det  er  den  Lære,  mine  Forældre 
gav  mig;  det  er  Sandheden.  Det  er  bedre  at  dø  ren,  end 
leve  uren.  Selve  jeres  Sjæls  Frelse  er  afhængig  deraf. 

Jeg  beder  jer  tro  mig,  at  naarsomhelst  en  Mand  eller 
Kvinde,  gammel  eller  ung,  kræver  som  Prisen  for  hans 
eller  hendes  Venskab,  at  I  kaster  Vrag  paa  de  retfærdige 

Idealer  i  jeres  Liv,  da  er  dette  Menneskes  Venskab  ikke 
den  Pris  værd,  han  forlanger.  I  kan  ikke  stole  paa  dette 
Venskab.  Han  vil  kassere  det,  som  han  gør  det  med  sit 
gamle  Tøj.  Venskab  er  ikke  nn  og  har  aldrig  været  et  Barn 
af  Udsvævelser  eller  Uretfærdighed. 

Jeg  beder  endvidere  jer,  unge  Piger,  tro  mig,  naar  jeg 
siger,  at  en  hvilkensomhelst  ung  Mand,  der  kræver  jeres 
Renhed  som  Prisen  for  sin  Kærlighed,  er  aandeligt  uren 
og  tilbyder  noget,  som  ikke  er  Prisen  værd.  Hans  Kærlig- 
hed vil  fordufte,  naar  han  har  faaet  sin  Vilje;  og  alt  for 
ofte  vil  den  forbande  jer  med  frygtelige  Sygdomme. 

Til  I  unge  Mænd  siger  jeg,  at  den  Kvinde,  der  tilbyder 
sig  selv,  er  en  Skøge. 

Herren  har  sagt  i  denne  Tid  og  Slægt:  »For  jeg  Herren 
kan  ikke  se  paa  Synd  med  den  mindste  Eftergivenhed« 
(Pagtens  Bog  1:31).  Og  til  Moses  sagde  han,  at  intet  urent 
kan  bo  i  Guds  Rige  eller  i  hans  Nærværelse.  (Moses  6:57). 

Dog  er  der  Tilgivelse  for  den  Synder,  som  i  Sandhed 
omvender  sig.  Guds  Naade  og  Barmhjertighed  er  lige  saa 
uendelig  som  hans  Retfærdighed.  Til  Kvinden,  der  blev 
taget  i  Hor,  dømt  til  Døden  af  den  mosaiske  Lov,  sagde 
Jesus:  »Gaa  bort,  og  synd  ikke  mere.«  Men  Hjertet  maa 
være  modnet  i  Omvendelsen,  før  Tilgivelsen  vil  følge,  og 
Sorg  alene  er  ikke  Omvendelse.  Et  nyt  og  retfærdigt  Lev- 
ned maa  føres. 

Medlemmer  af  Kirken,  unge  og  gamle }  Herren  forlanger, 
at  I  er  rene  og  kyske.  Kirken  kræver  Renhed  af  jer  under 
Trusel  om  Udelukkelse.  Hvis  nogen  af  jer  allerede  har  syn- 
det, da  staar  jeres  Brødre  og  Søstre  rede  til  at  tilgive,  hvis 
I  kommer  med  et  angerfuldt  Hjerte  —  Forsagelse  af  Syn- 
den og  et  retfærdigt  Levned  og  en  angergiven  Aand. 

Til  den  vantro  Spotter,  som  siger:  »Alt,  hvad  du  siger 
viser  blot,  hvor  gammel  og  antikveret  din  Religion  er«  — 
eller  som  en  sagde:  »hvor  meget  din  Religion  egentlig  hø- 
rer hjemme  i  en  Børnehave«  —  til  Spotterne,  der  siger,  at 
Mennesket  er  vokset  fra  den  gamle  Gud  med  hans  Beløn- 
ning og  Straf,  hans  Standarder,  og  at  Mennesket  selv  maa 
skabe  sig  en  ny  Gud  —  og  dette  sidste  er  en  Del  af  den 
saakaldte  moderne  Filosofi,  der  betragter  Mennesket  som 
Skaberen  af  sin  Gud,  ikke,  som  den,  der  skaber  sine  Børn 
—  til  disse  Spottere  er  det  tilstrækkeligt  at  sige,  at  saadan 
har  deres  Slags  talt,  siden  Kain  prøvede  at  finde  en  bedre 
Vej,  end  den  Gud  havde  lagt.  Saadan  vil  de  altid  tale,  ind- 
til Gud  vil  lukke  deres  Mund. 

Jeg  har  talt  ligeud,  fordi  ligefrem  Tale  er  nødvendig. 
Jeg  har  forsøgt  paa  ikke  at  tale  taktløst  og  ufint;  jeg  har 
ikke  talt  liderligt. 


43 


Unge,  bliv  ikke  foruroliget.  Vær  tapre.  Gud  lever.  Evan- 
geliet er  hans  Vejviser  i  Livet.  Følg  Evangeliets  Sti  til  evigt 
Liv.  »Og  dette  er  det  evige  Liv,  at  de  kende  dig,  den  ene- 
ste sande  Gud,  og  den,  du  udsendte,  Jesus  Kristus.«  (Joh. 
17:3.) 

Maa  Herren  give  os  sin  Aand,  indgyde  os  Forstaaelsen 
af  Nødvendigheden  for  hver  Mand  og  hver  Kvinde,  for  hver 
Dreng  og  hver  Pige  af  Renhed  er  min  Bøn  i  Jesu  Kristi 
Navn.  Amen. 

(Fra  en  Tale  ved  Generalkonferencen  i  Ok- 
tober 1938  i  Tabernaklet  i  Salt  Lake  City.) 


Ouds  Kraft  til  Frelse 

-af  Ældste   Matthias   F.  Cowley.  - 

Jeg  er  taknemmelig  for,  at  jeg  har  et  Vidnedsbyrd  at 
bære  angaaende  Guddommeligheden  af  Jesu  Kristi  herlige 
Evangelium,  og  jeg  er  taknemmelig  for  det  store  Privilegi- 
um, som  jeg  for  nylig  har  haft  ved  at  bære  dette  Vidneds- 
byrd i  tretten  af  Europas 
Nationer,  i  hver  Mission,  der 
er  oprettet  paa  dette  store 
Kontinent.  Jeg  er  altid  glad, 
naar  jeg  har  Lejlighed  til  at 
gøre  min  Del  i  Forbindelse 
med  dette  store  Arbejde,  en- 
ten hjemme  eller  ude. 

Naar  man  behandler  et  saa 
stort  Emne  som  Evangeliet, 
kan  vi  lige  saa  godt  begynde 
med  at  henlede  Opmærksom- 
heden paa,  hvad  Evangeliet 
er,  og  jeg  kan  ikke  gøre  no- 
get bedre  end  at  citere  Apost- 
len Paulus:  »Thi  jeg  skam- 
mer mig  ikke  ved  Evangeliet; 
thi  det  er  en  Guds  Kraft  til 
Frelse  for  hver  den,  som 
tror.«  Og  jeg  vil  føje  til,  at 
de,  der  i  Sandhed  tror,  vil 
adlyde,  fordi  det  er  blevet  for- 
talt os  i   Skriften,   at:    »Den, 


FORFATTEREN. 
Venner  og  Medlem- 
mer af  Kirken  i  Dan- 
mark og  i  Europa  vil 
med  Interesse  læse 
nærværende  Artikel, 
der  er  taget  fra  en  Tale, 
som  for  nylig  er  blevet 
holdt  i  Salt  Lake  Ta- 
bernakel af  Ældste 
Matthias  F.  Cowley,  paa 
Grund  af  deres  Kærlig- 
hed og  Respekt  for  ham. 
For  mindre  end  seks 
Maaneder  siden  for- 
kyndte Ældste  Cowley, 
der  er  80  Aar  gammet, 
med  usædvanlig  Hu- 
kommelse og  Visdom 
Evangeliet  i  tretten 
Lande  i  Den  europæi- 
ske Mission.  Han  har 
skrevet  meget  i  »Stjer- 
nen« i  det  sidste  Aar, 
og  hans  Artikler  har 
været  læst  med  stor  In- 
teresse. 


der  siger,  at  han  tror  paa  Herren  og  hans  Vilje,  og  ikke 
gør  hans  Vilje,  er  ikke  sandfærdig.« 

Jeg  vil  gerne  henlede  Deres  Opmærksomhed  paa  denne 

Udtalelse  af  Apostlen  Paulus,  at  Evangeliet  er  Guds  Kraft 
til  Frelse.  Jeg  ønsker,  at  De  vil  lægge  Mærke  til  Udtrykket 
om  Guds  Kraft,  og  det  er  det  samme  som  at  sige,  at,  hvor 
Guds  Kraft  ikke  er,  der  er  Evangeliet  heller  ikke. 

Den  samme  Apostel  i  det  tredie  Kapitel  af  II  Timotheus: 
»Men  vid  dette,  at  i  de  sidste  Dage  skulle  vanskelige  Tider 
indtræde. 

»Thi  Menneskene  skulle  være  egenkærlige,  pengegridske, 
praleriske,  hovmodige,  spottelystne,  ulydige  imod  Forældre, 
utaknemmelige,  ryggesløse. 

»Ukærlige,  uforligelige,  bagtaleriske,  uafholdne,  raa, 
uden  Kærlighed  til  det  gode.« 

»Forræderske,  fremfusende,  opblæste  Mennesker,  som 
mere  elske  Vellyst,  end  de  elske  Gud.« 

Jeg  tror,  at  vi  kan  sige,  at  vi  netop  lever  i  en  saadan 
Tid.  Og  han  tilføjede  dette,  at  Menneskene  vilde  have  Gud- 
frygtigheds Skin,  men  fornægte  dens  Kraft,  og  det  er  den 
Stilling,  Verden  befinder  sig  i  i  Dag.  Det  er  blevet  os  for- 
talt, at  den  Helligaands  Gaver  og  Kræfter  gik  tabt,  fordi 
de  ikke  længere  var  væsentlige,  og  dog  findes  der  intet 
Skriftsted  fra  det  første  Vers  i  Matthæus  til  det  sidste  i 
Johannes's  Aabenbaring,   der  retfærdiggør  en  saadan  Idé, 

Paulus  siger,  ved  De,  at  »Bogstavet  dræber,  men  Aanden 
giver  Liv,  og  paa  denne  Maade  er,  lige  meget,  hvor  korrekte 
Religionsteorierne  er  eller,  hvor  korrekt  de  forstaas  af  no- 
get Folk,  med  mindre  de  ledsages  af  den  Helligaands  Kraft, 
ikke  vor  Herres  Jesu  Kristi  Evangelium.  Jeg  vil  gerne  hen- 
lede Deres  Opmærksomhed  paa  nogle  faa  Eksempler  fo** 
at  bevise  dette. 

De  ved  vor  Herre  og  Frelser  valgte  tolv  Apostle,  og  han 
lagde  Hænderne  paa  dem  og  velsignede  dem,  og  de  havde 
det  store  Privilegium  at  være  sammen  med  deres  Herre  i 
egen  Person  i  tre  Aar,  og  i  denne  Tidsperiode  havde  de 
Lejlighed  til  at  være  personlige  Vidner  til  det,  han  sagde 
og  gjorde.  De  saa  ham  aabne  de  blindes  Øjne  og  gengive 
de  døve  Hørelsen  og  løse  de  stummes  Tunge,  ja,  endog  op- 
rejse de  døde;  og  tre  af  dem  nød  det  store  Privilegium  at 
gaa  med  deres  Herre  paa  Forklarelsens  Bjerg  og  saa  i  et 
Syn  Moses  og  Elias.  De  nød  saa  store  Priveligier  som  dette, 
og  dog,  medens  Frelseren  var  hos  dem,  levede  de  paa  laant 
Lys,  Lys,  som  ikke  var  deres  eget. 

Guds  Søn  dristede  sig  ikke  til  at  udføre  den  Helligaands 
Hverv,  og  hvis  De  vil  læse  i  Johannes's  Brev,  vil  De  finde, 
at  han  sagde: 

»Det  er  gavnligt,  at  jeg  gaar  bort,  thi  gaar  jeg  ikke  bort, 
kommer  den  Helligaand  ikke  til  eder.  Men  gaar  jeg  bort, 
vil  jeg  sende  eder  Talsmanden,  der,  naar  han  kommer,  vil 

lede  eder  ind  i  al  Sandhed.  Han  vil  minde  eder  om  alle 
Ting,  som  jeg  har  sagt  eder,  og  de  kommende  Ting  skal 
han  forkynde  eder.« 

Et  andet  Sted,  i  Johannes  1().  Kapitel,  fremkommer  han 
med  følgende  Udtalelse:  »Han  skal  vejlede  eder  til  hele 
Sandheden;  thi  han  skal  ikke  tale  af  sig  selv,  men  hvad 
som  helst  han  hører,  skal  han  tale,  og  de  kommende  Ting 
skal  han  forkynde  eder.« 

Efter  alle  disse  storslaaede  Erfaringer  og  efter  at  have 
haft  Frelseren  i  egen  Person  hos  sig,  nød  de  hans  Selskab 
i  fyrretyve  Dage  efter  hans  Opstandelse,  i  hvilket  Tidsrum 
han  gav  dem  mange  Instruktioner.  Han  søgte  at  aabne 
deres  Øjne  mere  for  deres  Forstaaelse,  fordi  de  før  hans 
Korsfæstelse  ikke  forstod,  at  han  skulde  korsfæstes  og 
opstaa  igen  den  tredie  Dag,  endskønt  han  fortalte  dem 
det. 

Selv  efter  at  Kristus  havde  været  med  dem  i  tre  Aar  og 
senere  i  fyrretyve  Dage,  vil  jeg  gerne  henlede  Deres  Op- 
mærksomhed paa  den  Kendsgerning,  at  Apostlene  endnu 
ikke  var  kvalificeret  til  at  prædike  Evangeliet,  fordi  de 
ikke  hos  sig  selv  havde  Guds  Aand  o*g  Kraft,  den  Hellig- 
aands  Gave.  Ved  Slutningen  af  hans  jordiske  Gerning  sagde 
han,  som  vi  læser  det  i  Lukas  24,  at  Omvendelse  og  Syn- 
dernes Forladelse  skulde  prædikes  i  hans  Navn  blandt  alle 
Nationer,  begyndende  i  Jerusalem,  og  han  sagde  endvidere 
til  dem:  »Men  I  skulle  blive  i  Staden  Jerusalem,  indtil  I 
blive  iførte  Kraft  fra  det  høje.« 

Til  Trods  for  alle  disse  Erfaringer,  som  de  havde  -  -  og 
det  var  endog  meget  betydningsfulde  Erfaringer,  hvortil 
de  var  personlige  Vidner  til  det,  de  havde  hørt  Frelseren 
sige  og  set  ham  gøre  -  saa  var  de  dog  ikke  selv  i  Besid- 
delse af  den  fornødne  Kvalifikation  til  at  prædike  Evange- 
liet, fordi  de  ikke  havde  den  Helligaands  Gave  og  Kraft, 
og  uden  den  er  der  intet  Evangelium  og  ingen  Guds  Kraft 
til  Frelse. 

De  blev  i  Jerusalem,  og  den  Helligaand  kom  over  dem  i 
Overensstemmelse  med  Mesterens  Løfte,  og  de  talte  som 
med  Ildtunger,  og  Forsamlingen,  der  var  blevet  overbevist 
ved  Guds  Kraft,  at  Jesus  var  Kristus,  udbrød:  »Mænd  og 
Brødre,  hvad  skal  vi  gøre?« 

Apostlen  Peter  svarede  dem,  idet  han  opregnede  for  dem, 
hvad  der  i  Detaljer  udgjorde  Kristi  Evangelium  og  sagde 
til  dem,  idet  han  saa,  at  de  havde  Tro  paa  Gud  og  Frelse- 
rens Forsoning,  det  første  evangeliske  Princip:  »Omvender 
eder  og  bliver  døbt  hver  af  eder,  og  I  skal  modtage  den 
Helligaands  Gave,  thi  Løftet  er  til  eder  og  til  eders  Børn, 
og  til  alle,  ja,  saa  mange,  som  Herren  vor  Gud  vil  kalde,« 

idel  det  bliver  gjort  tydeligt  uden  Skygge  af  Tvivl,  hvis  vi 
tror  paa  Skriften,  at  hvem  som  helst,  der  er  bemyndiget 
til  at  kalde  Menneskene  til  Omvendelse  og  er  begavet  med 
Myndighed  fra  Gud  og  kan  tale  ved  den  Helligaands  Kraft, 
at  han  er  bemyndiget  og  kvalificeret  at  love  Folk  den  Hel- 
ligaands Gave. 

Nu,  dette  var  Kristi  Evangelium,  og  Principperne  var: 
Tro  paa  Gud  og  paa  Kristi  Forsoning,  sand  Omvendelse 
fra  al  Synd,  Neddyppelsens  Daab  til  Syndernes  Forladelse 
og  Haandspaalæggelse  for  den  Helligaands  Gave.  Det  er 
vor  Herre  Jesu  Kristi  Evangelium,  og  det  er  Guds  Kraft 
til  Frelse.  Vor  evige  Fader  og  hans  Søn  Jesus  Kristus  er 
saa  retfærdige  og  elsker  deres  Børn  saadan,  at  de  ikke  gør 
Forskel  paa  Mennesker,  saa  at  Vidnedsbyrdet  om  den  Hel- 
ligaand  og  en  personlig  Overbevisning  om  Sandheden  og 
de  forskellige  Gaver  og  Kræfter  ikke  er  begrænset  til  noget 
Menneske  eller  Gruppe  af  Mennesker,  men  de  findes  for- 
delt blandt  Guds  Folk,  naar  som  helst  der  findes  et  Guds 
Folk  paa  Jordens  Overflade. 


Ungdomsforeningerne  vil  for  Eftertiden  een  Gang  om 

Maaneden  faa    indtil  to    Sider  stillet  til   Raadighed  i 

„Stjernen".  Der  er  nedsat  et  Udvalg  paa  tre  Medlemmer 

til  at  redigere  Stoffet;  de  tre  SYavne  borger  for  dygtigt 

og  interessant  Arbejde.    Vi  ser  herefter  med  Glæde  frem 

til  den  ene  Gang  om  Maaneden,  da  vi  skal  høre,  hvad 

Gerda  Beyer,  Julius  Åndersen  og  Jørgen  W.  Schmidt  har 

paa  Hjerte. 

Red. 


UKF 


UMF 

»tVær  ved  Stædigheden  hverandres  tjenere,  thi  hele  JCoven 

er  opfyldt  i  eet  Ord,  i  det; 

£>u  skal  elske  din  SYæste  som  dig  selv«. 


Ungdomsforeningens  Valgsprog  kunde  ikke  være  bedre. 
Det  kunde  ikke  være  smukkere,  thi  findes  der  noget,  der 
er  mere  vidunderligt  end  netop  at  elske  sin  Næste  som 
sig   selv. 

Ser  vi  ud  over  Verden  idag,  ser  vi  en  Verden,  hvor  Uret- 
færdighed og  Ondskab  raser.  En  Verden,  hvor  Misundelse, 
Havesyge,  Pengebegærlighed,  Egoisme  og  Had  er  Regent. 
Alligevel,  hvor  let  kunde  ikke  dette  Verdensbillede  forandres, 
bjot  ved  at  Ordene:  >Elsk  din  Næste  som  dig  selv«  blev 
udført  i  det  daglige  Liv.  Vi  siger,  det  er  svært.  Maaske  er 
det  det,  men  kun  maaske.  For  er  vi  i  Besiddelse  af  et  op- 
rigtigt Ønske  derom,  beder  vi  ydmygt  vor  himmelske  Fader 
om  Hjælp,  og  arbejder  vi  selv  ivrigt  for  at  blive  istand  til 
det,  da  vil  vi  kunne  elske  vor  Næste  som  os  selv. 

Søskende,  Medlemmer  af  Ungdomsforeningen,  lad  os  blive 
grebet  af  et  saadant  Ønske.  Lad  Menneskene  rundt  om  os 
se,  at  der  findes  nogle,  der  ønsker  at  holde  Guds  Bud.  Er 
vi  istand  til  det,  da  kommer  sikkert  ogsaa  den  Dag,  da  vi 
vil  faa  Verden  til  at  følge  os.  Men  først  og  fremmest  lad 
os  elske  hinanden  indbyrdes,  lad  os  staa  sammen  baade  i 
godt  og  ondt  og  vise,  at  Enighed  gør  stærk.  At  vi  er  enige 
om  at  kæmpe  for  Guds  gag. 

Jeg  ønsker  Ungdomsforeningerne  Lykke  og  Fremgang  i 
deres  saa  betydningsfulde  Arbejde,  og  maa  vi  som  Medlem- 
mer af  gisse  Organisationer  gøre  vort  til,  at  Valgsproget  for 
1938 -1939  maa  blive  Ord,  som  altid  huskes,  maa  blive  Ord, 
som  bærer  Frugt  i  det  daglige  Liv. 

Gerda  Beyer. 

Ungdomsforeningernes  'Blad. 

Aarsskiftet  melder  altid  om  noget  nyt  og  dette  Aarsskifte 
er  heller  ikke  en  Undtagelse  fra  Regelen.  Det  som  særlig 
skal  paavirke  jer,  haaber  vi  da,  er,  at  Ungdomsforeningens 
Hovedbestyrelse  har  faaet  Raadighed  over  to  Sider  i  Stjernen 
een  Gang  om  Maaneden.  Det  er  et  Gode,  som  længe  har 
været  tiltrængt.  Ja,  lad  os  haabe  det  bliver  et  virkeligt  Gode, 
som  vi    forstaar  at  udnytte    til  Gavn  for  vor  Kirke  og  Ung- 

domsforening.     Ungdomsarbejdet    er    epokegørende    for     vor 
Kirke,  hvis  vi  ønsker  Fremgang. 

Nytter  det  alene,  at  vore  ældre  Brødre  og  Søstre,  som  vi 
ser  op  til  og  beundrer,  er  gode,  sanddru  og  oprigtige  Med- 
lemmer af  Guds  Kirke,  nej  visselig  ikke;  nej,  der  skal  for  at 
føre  Kirken  videre  opdrages  en  kristen  Ungdom,  der  kan 
løfte  Arven  efter  de  ældre,  naar  disse  falder  fra ;  det  lyder 
maaske  lidt  grotesk;  men  tænk  over  det,  og  jeg  er  sikker  paa, 
vi  alle  vil  naa  til  samme  Opfattelse.  Den  Arv,  der  af  Ung- 
dommen skal  tages  op  efter  de  ældre;  kan  være  lige  saa  godt 
underbygget  den  være  vil;  hvis  ikke  Ungdommen  har  faaet 
den  nødvendige  Uddannelse  i  Gud  vor  Faders  Kirke,  vil 
Fremgangen  sinkes,  og  hermed  mener  jeg  at  kunne  slaa  fast,  at 
en  af  Udviklingsmulighederne  netop  er  at  finde  her  i  Stjernen. 

Derfor  ser  vi  paa  Nødvendigheden  af  at  have  dette  Talerør, 
hvor  der  efter  bedste  Evne  vil  fremkomme  belærende  Ting, 
især  baseret  paa  Ungdommen  med  det  for  Øje  at  skabe  en 
ideel  Mand  og  Kvinde,  der  vil  være  i  Stand  til  ved  Guds 
Aand  at  føre  hans  Sag  videre,   til  Sejren  er  vundet. 

Man  maa  dog  aldrig  glemme,  at  enhver  Begyndelse  er  svær, 
og  vi  venter  ogsaa  mange  og  drøje  Hug;  men  husk  inden  du 
slaar  at  tage  dig  i  Agt  for,  at  Skriftstedet  »Du  ser  Skæven 
i  din  Broders  Øje,  men  Bjælken  i  dit  eget  bliver  du  ikke 
var«  falder  tilbage  paa  dig  selv.  Jeg  vil  ikke  hermed  forsøge 
at  afvende  enhver  Kritik,  tværtimod,  lad  mig  i  den  Forbindelse 
sige  og  sige  straks,  at  der  findes  ingen  Fremgang  uden  Kritik, 
altsaa  blot  kritiser.  Den  sunde  Kritik  er  den  bedste  Lære- 
mester, hvorimod  man  med  en  kværulantisk  Kritik  opnaar 
det  stik  modsatte.  Kom  frem  med  hvad  du  har  paa  Hjerte, 
kom  med  det  uden  Omsvøb,  ja  sig  din  Mening  oprigtigt,  og 
den  skal  blive  vurderet  derefter. 

Disse  Fakler  som  findes  i  Hovedet  over  Ungdomsbladet, 
(Broder  Gregersen  har  som  saa  mange  Gange  før  staaet  til 
Raadighed)  vil  brænde  med  en  Ild,  der  skal  lue  for  Kirkens 
Ungdom  som  et  Kendetegn  om  en  uudslukkelig  Lyst  til  at 
arbejde  for  den  Sag,  der  staar  vort  Hjerte  nærmest. 

Vi  overlader  nu  Bladets  Levetid  til  vore  kære  Læsere,  og 
haaber  det  maa  faa  en  Oldings  Levealder  og  anbefaler  her- 
med vore  Brødre,  Søstre  og  Venner  at  læse  det. 

Julius  Andersen. 


